open-index/open-wikipedia-markdown huggingface dataset:
Uithoorn

**Uithoorn** on kunta Alankomaissa, Pohjois-Hollannin maakunnassa. Sen pinta-ala on 19,49 neliökilometriä, josta vesialuetta 1,20 neliökilometriä. Kunnan asukasluku oli syyskuun 2009 lopussa 28&nbsp;054. 

## Lähteet

## Aiheesta muualla

* Kunnan omat sivut
Soshangane

**Soshangane** (noin 1790–1858) oli  Gazan kuningaskunnan perustaja. Alkujaan hän oli Shaka Zulun armeijan kenraali, joka lähetettiin nykyisen Mosambikin alueelle valloittamaan tsonga-heimon asuinsijoja. Soshangane löysi viljavaa maata ja rauhallisia asukkaita, ja päätti jäädä alueelle sen sijaan, että olisi palannut Shakan hoviin. Hän perusti kuningaskunnan, jonka nimesi isoisänsä mukaan Gazaksi. Shoshagane koulutti armeijan ja valtasi alueita myös portugalilaisilta. Alueen kansaa alettiin kutsua nimellä shangaanit.

Uuden kuningaskunnan perustaminen oli osa mfecaneliikettä. Soshangane perusti pääkaupunkinsa lähelle nykyistä Maputoa. Shaka Zulu hyökkäsi sinne, mutta hävisi taistelun ja sai surmansa.

## Lähteet
Kernikterus

**Kernikterus** tarkoittaa bilirubiinin kertymistä aivotumakkeisiin. Sitä ilmenee vastasyntyneillä vaikean keltaisuuden yhteydessä. Kyseessä on vakava tila, jonka mahdollisia oireita ovat muiden muassa letargia, liikehäiriöt ja kuuroutuminen. Kernikterus voi johtaa elinikäisiin vammoihin tai kuolemaan.

## Lähteet
Juhani Melart

**Aulis Juhani Melart** (19. tammikuuta 1933 Mäntsälä – 24. marraskuuta 2024 Helsinki) oli suomalainen urheilutoimittaja ja kirjailija. Hän sai Suomalaisen Sanomalehtimiesliiton Olli-palkinnon vuonna 2004 ja vuonna 1982 hänet valittiin vuoden urheilutoimittajaksi. Hän oli erikoistunut moottoriurheiluun ja kirjoitti formuloista jo 1950-luvulta lähtien. Hänen moottoriurheiluaiheisia juttujaan ovat julkaisseet muun muassa ''Uusi Suomi'' ja ''Vauhdin Maailma''. Lisäksi hän kirjoitti moottoriurheilua käsitteleviä kirjoja ja käsikirjoitti urheiludokumentin *Pelin henki* (1977). 

## Kirjat
**Elämä pelissä: Grand Prix -ratojen sankarit* (Kari Melartin kanssa, WSOY, 1998)
**[[Heikki Mikkola]] – Maailmanmestari* (Weilin+Göös, 1978)
**Rallin maailma* (Helge Nygrénin kanssa, Otava, 1967)

## Lähteet
Yleisvenäläinen näyttelykeskus

**Yleisvenäläinen näyttelykeskus** (; ВВЦ, **VVTs**, tunnetaan myös vanhalla nimellä **VDNH**) on näyttelykeskus Moskovan pohjoisosassa Venäjällä. Alue sisältää 400 rakennusta ja paviljonkia.

## Historia

Yleisvenäläinen näyttelykeskus perustettiin vuonna 1935 nimellä **Yleisliittolainen maatalousnäyttely** (). Ensimmäinen vuosittainen näyttely pidettiin vuonna 1939, minkä jälkeen keskus piti sulkea sodan takia. Keskus aukesi uudelleen vuonna 1954 nimellä **Kansantalouden saavutusten näyttely** (, ВДНХ/VDNH). Tarkoitus oli esitellä maan parhaimmat aikaansaannokset teollisuudessa, tieteessä ja maataloudessa.

Yksi näyttelyn tunnetuimpia kohteita on Vera Muhinan patsas *[[Työläinen ja kolhoosinainen]]*, jota restauroitiin vuosina 2003–2009 ja joka palautettiin paikalleen marraskuussa 2009.

Vuonna 1989 keskuksessa oli 82 paviljonkia eri aihealueille, kuten Avaruuspaviljonki (1966), jossa voi muun muassa nähdä Sputnik-satelliitin, Atomienergiapaviljonki (1954) ja Neuvostoliittolainen kulttuuripaviljonki (1964).

## Nykyään

Vuonna 1992 keskus sai nykyisen nimensä, vaikka nimi VDNH esiintyy yhä metroaseman nimessä. Nykyisin keskuksessa pidetään joitakin satoja näyttelyitä vuodessa, joista kolmasosa on kansainvälisiä. Alueella myydään myös kaikkea käsitöistä kodinkoneisiin ja huonekaluihin. Näyttelytoiminnan lisäksi alue houkuttelee myös muita kävijöitä ja turisteja, siellä sijaitsee myös ravintoloita ja Euroopan kolmanneksi suurin maailmanpyörä.


Kuva:Russia-Moscow-VDNH-1.jpg|Keskuksen sisäänkäynti
|Sisäänkäynnin yksityiskohta
Kuva:Russia-Moscow-VDNH-3.jpg|Keskuspaviljonki
|Kansojen ystävyys- suihkulähde
Kuva:Russia-Moscow-VDNH-Space Pavilion.jpg|Kosmospaviljonki
Kuva:Russia-Moscow-VDNH-Rocket R-7-1.jpg|Kantoraketti


## Aiheesta muualla

*Yleisvenäläisen näyttelykeskuksen nettisivut
Rivien välistä

**Rivien välistä** on rap-yhtye Urbaanilegendan 15. syyskuuta 2004 julkaistu debyyttialbumi. Sen julkaisivat 2Fly Entertainment ja Playground Music Scandinavia. Levyltä julkaistiin singlet "Päästä irti" sekä "Polttaa polttaa".

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Biitit
* Marks: 1, 10
* Jonny Bro: 2, 3, 4, 5, 6, 7, 8, 9, 11, 12, 13, 14, 15, 16
Peutz–Jeghersin oireyhtymä

**Peutz–Jeghersin oireyhtymä** (PJS) on autosomissa dominantisti periytyvä harvinainen polyyppitauti. Sille ominaisia ovat mahalaukun ja suoliston hamartomatoottiset polyypit, jotka usein muuttuvat pahanlaatuisiksi. Oireyhtymään liittyykin erittäin korkea syöpävaara – elinikäinen sairastumisriski on noin 93 %. Paksu- ja peräsuolen syövät sekä mahasyöpä eivät ole ainoat syöpätaudit, joiden riskiin oireyhtymä vaikuttaa. Myös esimerkiksi rinta-, haima- ja munasarjasyöpien vaarat ovat kasvaneet. 

Tavallisesti potilailla esiintyy tummia pisamia muistuttavia pigmenttiläiskiä varsinkin suun alueella ja huulissa. Näitä muutoksia voidaan tavata myös muualla. Ensimmäiset pigmenttiläiskät kehittyvät monesti jo potilaan ensimmäisen elinvuoden aikana. Niiden määrä kasvaa pikkuhiljaa. 

Oireyhtymä on hyvin harvinainen, ja Suomesta on löydetty vain viisitoista PJS-perhettä. Sairaus on nimetty hollantilaisen Jan Peutzin (1886–1957) ja yhdysvaltalaisen Harold Jeghersin (1904–1990) mukaan.

## Lähteet
Aksai Chin

**Aksai Chin** (myös **Aksayqin**, **Akesaiqin** tai **Akesai Qin** (, ) on Kiinan miehittämä kiistelty alue Tiibetin ylängön luoteisosassa Kashmirin alueella. Alueen pinta-ala on noin 37&nbsp;250 neliökilometriä. Kiinalaiset joukot miehittivät vuonna 1959 Aksai Chinin alueen Ladakhista. Kiinan mukaan Ladakhiin kuuluva Aksai Chin on osa Tiibetiä, jonka itsenäisyys loppui, kun kiinalaiset valtasivat sen.

Aksai Chinin ilmasto on melko kuiva. Alueella sataa enimmäkseen kesäkuussa, heinäkuussa ja elokuussa.

## Lähteet
Aquaman (animaatiosarja)

**Aquaman** on Filmationin tuottama yhdysvaltalainen piirrossarja, joka perustuu DC Comicsin supersankariin Vesimieheen. Alun perin sarjaa esitettiin *[[The Superman/Aquaman Hour of Adventure]]* ohjelmassa vuosina 1967-1968. Myöhemmin syksyllä 1968 ohjelmaa esitettiin omana puolituntisena sarjana, jossa Vesimies puolusti Atlantista erinäisiltä rikollista. Vesimiehen ohella sarjassa seikkaili myös Vesipoika.

## Viholliset
Sarjassa esiintyi muutama sarjakuvassakin esiintynyt roisto, kuten Black Manta, Fisherman ja Starro.

*Adnamar
*Avaruusolennot
*Kapteeni Barracuda
*Bimphabs
*Black Manta
*The Brain
*Claw
*Fisherman
*Jäälohikäärme
*Tri. Lamprey
*Liskomiehet
*Magneto

*Mastodon Man
*Mephisto
*Merivelho
*Mustekalamiehet
*Myyrämiehet
*Nepto
*Peilimies
*Phosphrus hirviö
*Purppuranpunainen hirviö
*Quatix
*Reflecto
*Reptile-Men

*Satanic Saturnians
*Scabo
*Sea Raiders
*Sea Scamp
*Sea Scavengers
*Slam
*Kapteeni Sly
*Starro
*Stickmen
*Torpedomies
*Tulivuori hirviö
*Kuningatar Vassa

## Äänirooleissa

## Suomalaiset äänet

## VHS-julkaisu
Warner Bros. Home Video julkaisi 1985 *Supersankarit: Vesimies* VHS-kasetin, joka sisältää 8 jaksoa.

## DVD-julkaisut
Warner Bros. Home Video julkaisi 23. lokakuuta 2007 *The Adventures of Aquaman: The Complete Collection* kaksi levyisen DVD:n, joka sisältää kaikki 36 jaksoa.

## Lähteet
Xeroderma pigmentosum

**Xeroderma pigmentosum** (XP) on hyvin harvinainen sairaus, joka kuvattiin ensi kertaa vuonna 1874. Oireisto on peittyvästi periytyvä. Se aiheuttaa ihon kuivumisen ja pigmentoitumisen. Sairaus puhkeaa varhaisella iällä, sillä se havaitaan tyypillisesti lapsen ollessa 1–2-vuotias. Sairauden varhainen merkki on ihon huomattavan nopea palaminen auringossa.

Oireisto liittyy virheeseen, jonka vuoksi elimistö ei kykene korjaamaan auringon ja loistevalaisinten tuottaman ultraviolettisäteilyn aiheuttamia DNA-vaurioita.

XP:lle luonteenomaista on ihosyövän erittäin varhainen puhkeaminen. XP:tä sairastavien alle 20-vuotiaiden ihosyöpäriski (melanooma ja ei-melanooma) on tuhatkertainen. Keskimäärin ihosyöpä ilmenee 8-vuotiaana. Sairauden ennuste onkin huono; alle 40 % potilaista elää yli 20-vuotiaiksi. Yleensä kuolema johtuu melanoomasta tai levyepiteelikarsinoomasta. XP-potilaiden syöpäkuolemat olisi voitu välttää ohjeistamalla potilaita pysyttelemään sisätiloissa tai suojautumaan auringonsäteiltä ja loisteputkien valolta tarkoitukseen soveltuvilla UV-suojakankailla ja kalvoilla.  

Erilaiset silmäoireet ovat sairaudessa hyvin yleisiä. Niitä tavataan lähes 80 %:lla potilaista. Neurologiset oireet ovat harvinaisempia, mutta niitäkin esiintyy lähes 20 %:lla potilaista. Sairaus voi aiheuttaa jopa kuurosokeuden.

XP:n esiintyvyys on Yhdysvalloissa noin 1/250&nbsp;000 ja Japanissa noin 1/40&nbsp;000.

## Lähteet
* Emedicine: Xeroderma Pigmentosum 
### Viitteet

## Aiheesta muualla
* De Sanctis–Cacchionen oireyhtymä
* The Others, kauhuelokuva XP:sta
Tarhahämähäkit

**Tarhahämähäkit** (*Argiope*) on ristihämähäkkien heimoon kuuluva suku. Siihen kuuluu suurikokoisia lajeja, joilla on usein värikäs takaruumis. Niitä tavataan eri puolilla maailmaa, varsinkin lämpimissä ilmastoissa.

## Stabilimentum
Tarhahämäkit tekevät pyyntiverkkoonsa paksuja seittivahvikkeita, joista käytetään nimitystä *stabilimentum*. Näiden varsinaista tarkoitusta ei tiedetä. Kenties ne naamioivat verkossa roikkuvan hämähäkin tai hämäävät saalistajia. On myös esitetty, että kuviot varoittavat lintuja lentämästä verkkon läpi, jolloin hämähäkki joutuisi rakentamaan sen uudestaan. Viimeaikaiset tutkimukset ovat viitanneet myös mahdollisuuteen, että stabilimentumien heijastama UV-säteily saattaa myös houkutella hyönteisiä.

## Lajeja
Sukuun kuuluu 76 lajia, mm. seuraavat:
* *[[Argiope argentata]]* (Keski- ja Etelä-Amerikka)
* *[[Argiope aurantia]]* (Keski- ja Pohjois-Amerikka)
* *Argiope bruennichi*, keltavyöampikki (Eurooppa, pohjois-Afrikka, Aasia)
* *[[Argiope keyserlingi]]* (Australia)
* *[[Argiope lobata]]* (Afrikka, Etelä-Eurooppa, Aasia)
* *[[Argiope savignyi]]* (Keski- ja Etelä-Amerikka)
* *[[Argiope trifasciata]]*, tarharistihämähäkki (ympäri maailmaa, ei Euroopassa)

## Lähteet
* Luonnontieteellinen keskusmuseo: lista tarhahämähäkkilajeista

### Viitteet

## Aiheesta muualla
*Laji.fi: Argiope
*ITIS: Argiope 
*Iowa State University, Bug Guide: Genus Argiope
De Sanctis–Cacchionen oireyhtymä

**De Sanctis–Cacchionen oireyhtymä** on äärimmäisen harvinainen autosomissa peittyvästi periytyvä oireyhtymä. Siihen liittyy xeroderma pigmentosum -oireita iholla ja silmissä. Oireyhtymästä kärsivillä on esiintynyt neurologisia poikkeavuuksia, kuten mikrokefaliaa, ataksiaa ja refleksien heikkoutta. On kuvattu kehitysvammaisuutta, lyhytkasvuisuutta ja kivesten sekä munasarjojen kehittymättömyyttä.

## Lähteet
Walter Camp

**Walter Chauncey Camp** (7. huhtikuuta 1859 New Britain, Connecticut − 14. maaliskuuta 1925 New York) oli amerikkalaisen jalkapallon valmentaja, joka jo elinaikanaan sai liikanimen "amerikkalaisen jalkapallon isä". Camp oli merkittävä tekijä lajin kehittämisessä, ja hänen työnsä tuloksena amerikkalainen jalkapallo kehittyi omaksi lajikseen rugbysta.

Camp opiskeli vuosina 1876–1881 lääketiedettä Yalen huippuyliopistossa ja toimi koulunsa joukkueen kapteenina, jolle tuohon aikaan kuului pitkälti myös päävalmentajan tehtävät. Camp toimi koulunsa edustajana *Intercollegiate Football Association* -yhteistyöelimessä, ja hänen aloitteestaan silloiseen rugbya muistuttavaan lajiin tehtiin monia merkittäviä muutoksia kuten 11-miehiset joukkueet, pelinrakentajan pelipaikka, aloitusryhmitys sekä rajoitettu määrä yrityksiä kuljettaa palloa aloituksen jälkeen tietty matka. Siviliiammatissaan Camp työskenteli toimihenkilönä kelloja valmistavassa yrityksessä, minkä ohella hän valmensi vuosina 1888–1892 Yalen amerikkalaisen jalkapallon joukkuetta. Campin valmentajakaudella joukkue voitti 67 ottelua ja kärsi vain kaksi tappiota. Vuosina 1892 ja 1894–1895 hän valmensi Stanfordin joukkuetta. 

Camp kirjoitti myös lukuisia amerikkalaista jalkapalloa ja sen valmennusta käsitteleviä teoksia. Vuosina 1889–1897 hän toimi yhdessä Caspar Whitneyn kanssa vuosittaisen *All-America*-joukkueen valitsijana, ja vuodesta 1898 vuoteen 1924 Camp nimesi joukkueen yksinään. Vuonna 1951 Camp nimettiin ensimmäisten joukossa *College Football Hall of Fameen*.

## Lähteet
* 
* College Football Hall of Fame: Walter "The Father of Football" Camp
Lasse Erola

**Lasse Erola** (s. 1946 Lahti) on suomalainen sanomalehtitoimittaja ja tietokirjailija. Hän on työskennellyt Etelä-Suomen Sanomissa, Turun Sanomissa ja Ilta-Sanomissa. Erola on toiminut muun muassa ulkomaan- ja urheilutoimitusten esimiestehtävissä. Hän kirjoittanut elämäkertoja ja muita tietoteoksia. Erola on myös suomentanut useita kirjoja.

## Kirjat
* *Viipuri-opas suomalaisille - 50 kiinnostavaa nähtävyyttä* (Bazar, 2020)
* *Parhaat urheilujutut* (Urheilumuseo, 2019)
* *Suomalaisten olympiavoittojen tarinat* (Paasilinna, 2016)
* *Unohdetut olympiavoittajat - Taidekilpailut olympiakisoissa 1912-1948* (Urheilumuseo, 2014)
* *Olympialaisten outoja tapauksia* (Paasilinna, 2014)
* *[[Tapsa – Tapio Rautavaaran elämä]]* (Helsinki-kirjat, 2012; WSOY, 2014)
* *Omituiset olympialaiset – Kesäkisojen erikoisia sattumuksia* (Helsinki-kirjat, 2011)
* *Rakkauden sävel – Iskelmän kulta-ajan naistähdet* (Helsinki-kirjat, 2010)
* *Keke Rosbergin elämä ja ajot* (Ajatus, 2009)
* *Olavi Virta ja hänen maailmansa* (Ajatus, 2005; Gummerus, 2015)
* *[[Formula 1 tietosanakirja]]* (Ajatus, 2001)
* *Maailmanmestari: Tommi Mäkinen!* (Ajatus, 1999)
* *Juha Kankkusen kyydissä* (Tammi, 1994) 
* *Juha Kankkunen – Ralliteiden kuningas* (Tammi, 1992)
* *Formula 1: Grand Prix 1983*, teksti: Lasse Erola, kuvat: Antti Puskala. (Tammi, 1983)
* *Formula 1: Grand Prix 1982*, teksti: Lasse Erola, kuvat: Antti Puskala. (Tammi, 1982)
* *Lahden Ahkera 1907–1967* (Lahden Ahkera, 1967)

## Suomennokset
* *Formula Keke* / [haastateltavat]: Derek Allsop...[et al.]; [kuv. ja haastattelut: Antti Puskala], Baas Oy 1986.
* *Keke* / Keke Rosberg, Keith Botsford; [valokuvat: Antti Puskala...et al.], Otava 1986.
* *Inside Ferrari: ainutlaatuisia kuvia ja tunnelmia huipputiimin työstä kulissien takana ja kilparadoilla* / valokuvat: Jon Nicholson ; esipuheet: Mika Salo ja Jean Todt ; teksti: Maurice Hamilton, Gummerus 2007.

## Lähteet
Elie (Manitoba)

**Elie** on asuinalue Manitoban provinssissa, Kanadassa. Elie on suurin asuinalue Cartierin maalaiskunnassa. Se sijaitsee noin 48 kilometriä länteen provinssin pääkaupungista Winnipegistä, Trans-Canada Highwayn varrella. Kylässä asuu noin 550 henkilöä, joista kolmannes on hutteriitteja. Alueen pääelinkeino on maatalous ja sen tukipalvelut.

## Elien F5 tornado

22. kesäkuuta 2007 Elien lähistöllä muodostui F4-luokan tornado, joka kuitenkin vahinkojen perusteella myöhemmin määriteltiin Kanadan ensimmäiseksi viralliseksi F5-luokan tornadoksi. Tornado ei aiheuttanut henkilövahinkoja, mutta se vahingoitti jauhomyllyä ja tuhosi muutamia taloja sekä nosti ilmaan ja siirsi autoja useita kymmeniä metrejä.

## Lähteet

## Aiheesta muualla

* Google videos, Elie Tornado
Elie

**Elie** tai **Élie** voi tarkoittaa seuraavia:

## Paikkoja
* Elie, asuinalue Manitobassa, Kanadassa
* Elie and Earlsferry, entinen kaupunki Skotlannissa

## Henkilöitä
### Elie sukunimenä

* Justin Elie (1883–1931), haitilainen taidemusiikin säveltäjä ja pianisti
* Remi Elie (s. 1995), kanadalainen jääkiekkoilija

### Elie tai Élie etunimenä

* Elie Aiboy (s. 1979), indonesialainen jalkapalloilija
* Élie Baup (s. 1955), ranskalainen jalkapallovalmentaja ja entinen pelaaja
* Élie Bayol (1914–1995), ranskalainen Formula 1 -kuljettaja
* Elie Carafoli (1901–1983), romanialainen lentokoneinsinööri
* Élie Decazes (1780–1860), ranskalainen poliitikko
* Elie Diodati (1576–1661), ranskalainen poliitikko ja libertiini
* Élie Doté (s. 1947), keskiafrikkalainen poliitikko
* Élie Ducommun (1833–1906), ranskalainen toimittaja, Nobelin rauhanpalkinnon saaja
* Elie Farah (1909–2003), libanonilainen katolinen arkkipiispa
* Elie Wiesel (1928–2016), Romanian unkarilainen juutalainen kirjailija, journalisti, filosofi ja poliittinen aktivisti, Nobelin rauhanpalkinnon saaja
Three Rivers

**Three Rivers** voi tarkoittaa muun muassa seuraavia:

* Three Rivers, hallintopiiri Hertfordshiressä, Englannissa
* Three Rivers, väestönlaskenta-alue Kaliforniassa, Yhdysvalloissa
* Three Rivers, kylä Massachusettsissa, Yhdysvalloissa
* Three Rivers, kaupunki Michiganissa, Yhdysvalloissa
* Three Rivers, kaupunki Texasissa, Yhdysvalloissa
* *[[Pelastava siirto]]* (*Three Rivers*), yhdysvaltalainen televisiosarja.
Mélanie Laurent

**Mélanie Laurent** (s. 21. helmikuuta 1983 Pariisi) on ranskalainen näyttelijä, käsikirjoittaja ja ohjaaja. Laurent tunnetaan erityisesti Quentin Tarantinon ohjaamasta elokuvasta *[[Kunniattomat paskiaiset]]*, jossa hän esittää nuorta juutalaista Shosanna Dreyfusia, joka pyörittää väärän identiteetin turvin pientä elokuvateatteria natsi-Saksan miehittämässä Pariisissa.

## Varhainen elämä

Laurent syntyi Pariisissa ballerina-äidin ja ääninäyttelijä-isän (Simpsonien ranskankielisen version Ned Flandersin ääni) perheeseen. Hän vietti lapsuutensa Pariisin 9. arrondissementissa.

Laurent on etnisyydeltään juutalainen. Hänen sukujuurensa ulottuvat aškenaseihin ja Tunisian sefardeihin. Natsit karkottivat Laurentin isoisän maasta. Hänen äidin puoleiset isovanhempansa olivat elokuvajulistepiirtäjiä.

## Palkinnot ja ehdokkuudet

Laurent vastaanotti lupaavimman naisnäyttelijän César-palkinnon elokuvasta *[[Je vais bien, ne t'en fais pas]]* (2006). Vuonna 2008 hänen käsikirjoittamansa ja ohjaamansa lyhytelokuva *De moins en moins* oli ehdokkaana Cannesin elokuvajuhlien Kultaisen palmun saajaksi.

## Valikoitu filmografia

* *[[Kun sydän lakkaa lyömästä]]* (2005)
* *[[Je vais bien, ne t'en fais pas]]* (2006)
* *[[L’amore nascosto]]* (2007)
* *[[Paris (elokuva)|Paris]]* (2008)
* *[[Kunniattomat paskiaiset]]* (2009)
* *[[Konsertti (elokuva)|Konsertti]]* (2009)
* *[[Suuri puhallus]]* (2013)
* *[[Enemy]]* (2013)

## Lähteet
Léonce de Tarragon

Markiisi **Louis Charles Léonce de Tarragon** (7. marraskuuta 1813 Châteaudun, Ranska – 25. tammikuuta 1897 Châteaudun) oli ranskalainen aatelismies ja lintutieteilijä.

Léonce de Tarragonan vanhemmat olivat Armand de Tarragon ja Amélie Goislard de Villebresme. Hänen puolisonsa oli Elisabeth de Turenne, jonka kanssa vihitty avioliittoon 7. syyskuuta 1842.

De Tarragon keräsi lintuja ja hankki laajan eksoottisten lintujen kokoelman Afrikasta ja Tyynenmeren saarilta. Hän keräsi myös kulttuuriesineistöä. Osa kokoelmasta on sijoitettu Chartresin Musée des Beaux-Artsiin. 

De Tarragona nimesi linnuista muun muassa ruusuvästäräkin (*Macronyx ameliae*) vuonna 1845 ja mustalesken (*Vidua funerea*) vuonna 1847.

## Lähteet
Níki Xánthou

**Níki Xánthou** (, s. 11. lokakuuta 1973 Ródos, Kreikka) on entinen kreikkalainen pituushyppääjä.

Xánthou sijoittui kahdeksanneksi junioreiden MM-kilpailuissa Soulissa 1992 ja voitti alle 23-vuotiaiden Euroopan cupin 1994. Helsingin EM-kilpailuissa 1994 hän sijoittui kymmenenneksi. Barcelonan sisäratojen MM-kilpailuissa 1995 hän oli yhdeksäs. Saman vuoden Göteborgin MM-kilpailuissa hän karsiutui loppukilpailusta.

Xánthou sijoittui Atlantan olympialaisissa 1996 neljänneksi tuloksella 697 cm. Hän jäi pronssista kolmen ja hopeasta viiden sentin päähän – kultaa voittanut Chioma Ajunwa hyppäsi 712. Pariisin sisäratojen MM-kilpailuissa 1997 Xánthou oli viides. Myöhemmin samana vuonna hän voitti kultaa Välimeren kisoissa. 

Xánthou sai hopeaa Ateenan MM-kilpailuissa 1997 tuloksella 694 cm. Seuraavana vuonna hän oli viides Valencian halli-EM-kilpailuissa. Hän sijoittui neljänneksi Maebashin sisäratojen MM-kilpailuissa 1999 tuloksella 665, mutta karsiutui loppukilpailusta Sevillan ulkoratojen MM-kilpailuissa. Hän putosi loppukilpailusta myös Sydneyn olympialaisissa 2000. 

Xánthou sijoittui kuudenneksi Edmontonin MM-kilpailuissa 2001 tuloksella 676 cm. Seuraavana vuonna hän voitti sisäratojen Euroopan-mestaruuden Wienissä tuloksella 674, mutta karsiutui loppukilpailusta Münchenin ulkoratojen EM-kilpailuissa. Seuraavana vuonna hän oli viides Birminghamin MM-hallikisoissa, mutta putosi loppukilpailusta Pariisin ulkoratojen MM-kilpailuissa. Vuonna 2004 hän jäi karsintaan sekä Budapestin MM-hallikisoissa että Ateenan olympialaisissa.

Xánthou paransi Kreikan ennätystä kaikkiaan yhdeksän kertaa. Hän hyppäsi ennätyksensä 703&nbsp;cm Bellinzonassa 18. elokuuta 1997. Sisäradoilla hän hyppäsi parhaimmillaan 691 Liévinissä 16. helmikuuta 1997. Nämä ovat edelleen voimassa olevat Kreikan ennätykset.  

## Lähteet
Nyt ja aina

**Nyt ja aina** on Yölinnun vuonna 2009 julkaistu albumi. Se nousi Suomen virallisen listan sijalle 2.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Keskisuomalainen: *positiivinen*

## Lähteet
MGP Nordic 2009

**MGP Nordic 2009** oli viides MGP Nordic -laulukilpailu. Se järjestettiin 28. marraskuuta, Ruotsissa Tukholman tv-talossa. Kilpailun voitti isäntämaan Ruotsin kappale: En vanlig dag (suom. Tavallinen päivä). Suomi tuli jaetulle kolmannelle sijalle Norjan kanssa, vaikka tulostaulussa Suomi oli ennen Norjaa. Suomea superfinaalissa edusti Amanda kappaleella "Jag vill leva" (suom. Haluan elää). Ensimmäistä kertaa Suomella oli suomenkielinen kommentaattori, jonka äänenä oli Nuutti Takkinen.

## Osallistujat
**Finaali**

#  Mystery - Rock e sunt
#  Amanda - Jag vill leva
#  PelleB - Kun min
#  Jørgen - Din egen vei
#  BlackWhiteBoys - Kommer du ihåg mig
#  Ulrik - En vanlig dag
#  Engledrys - Familien-min bedste ven
#  Rebecca - Scaffa en annan tjej

**Superfinaali**

02:  Amanda - Jag vill leva

03:  PelleB - Kun min

04:  Jørgen - Din egen vei

06:  Ulrik - En vanlig dag

**Tulokset**

#  Ulrik - En vanlig dag, pisteet: 36 (voittaja)
#  PelleB - Kun min, pisteet: 28 (2. sija)
#  Amanda - Jag vill leva, pisteet: 20 (3. sija)
#  Jørgen - Din egen vei, pisteet: 20 (4. sija)
Kirkonmäen koulu

**Kirkonmäen koulu** on 1.–6. vuosiluokkien peruskoulu Keminmaan kunnassa Lapissa. Sen läheisyydessä sijaitsee myös koulun urheilukenttä, jota on uudistettu vuonna 2009.

Koulu toimii kahdessa erillisessä tilassa, niin kutsutuilla isolla koululla ja pikkukoululla.

## Lähteet

## Aiheesta muualla
* Kirkonmäen koulu
Jaakko Eerola

**Jaakko Eerola** (s. 1977) on suomalainen balettitanssija.

Eerola on valmistunut tanssijaksi Suomen Kansallisoopperan balettikoulusta. Hänellä on ollut vuodesta 1996 kiinnitys Suomen Kansallisbalettiin, jonka tähtitanssijaksi hänet nimitettiin elokuussa 2009. Hän on tanssinut pää- ja solistitehtävissä muun muassa *[[Prinsessa Ruusunen (baletti)|Prinsessa Ruususessa]]*, *[[Pähkinänsärkijä]]ssä* ja *[[Tuhkimo (Prokofjev)|Tuhkimossa]]*, joissa hän on ollut prinssin roolissa, sekä *[[La Bayadère|Bajadeerissa]]* ja *[[Giselle]]ssä*.
  
Eerola on palkittu Suomen Kulttuurirahaston jakamalla Edvard Fazer -palkinnolla vuonna 2002, Tanssin kukka -palkinnolla vuonna 2006 ja Tanssin kukan Nuppu-palkinnolla vuonna 1996.

Eerola on lopettanut tanssijanuran ja aloittanut syksyllä 2012 Helsingin yliopistossa hammaslääketieteen opinnot.

Eerola on naimisissa balettitanssija Salla Eerolan (o.s. Suominen) kanssa.

## Lähteet
Diaz (artisti)

**Diaz** (oik. **Andres Rafael Diaz**) (s. 26. heinäkuuta 1976 Jessheim, Norja) on norjalainen rap-artisti. Hänen isänsä Andres Rafael Diaz Rosa on espanjalainen ja hänen äitinsä on norjalainen. Hän on julkaissut kolme albumia: *[[2050 (albumi)|2050]]* julkaistiin vuonna 2000. Levyn nimi tulee Jessheimin postinumerosta. Vuonna 2003 julkaistun *[[Velkommen Hjem, Andres]]* -albumin nimi viittaa samannimiseen elokuvaan, joka kuvattiin Jessheimissä vuonna 1985 näyttelijöinä paikalliset näyttelijät. Vuonna 2006 julkaistiin toistaiseksi viimeinen albumi *[[Jessheimfanden]]*.

Diaz on tehnyt yhteistyötä muun muassa Warlocksin, Opaquen, Tommy Teen sekä Wu-Tang Clanin RZAn kanssa. Suomessa hänet tunnetaan Kapasiteettiyksikön kanssa tehdystä singlestä *A-ay!*.

Diaz on vetäytynyt räppäämisestä ja alkanut opiskella bisnesalaa. Hän työskentelee Norjan Punaisessa Ristissä.

## Diskografia
**Studioalbumit**
* 
* 
*
Euroopan tulvat 2002

**Euroopan tulvat 2002** aiheuttivat tulvia, jotka tappoivat yli sata ihmisiä, jättivät tuhansia kodittomiksi ja aiheuttivat miljardien eurojen tappiot Tšekissä, Itävallassa, Saksassa, Slovakiassa, Puolassa, Unkarissa, Romaniassa ja Kroatiassa.

## Lähteet

## Aiheesta muualla
Kanelipeukaloinen

**Kanelipeukaloinen** (*Cinnycerthia unirufa*) on Etelä-Amerikassa tavattava peukaloisiin kuuluva varpuslintu.

## Koko ja ulkonäkö
Kooltaan kanelipeukaloinen on noin 16,5&nbsp;cm. Yleisväritykseltään laji on kauttaaltaan kanelinruskea ja kurkku on hieman muuta ruumista vaaleampi. Siivissä ja pyrstössä on heikosti erottuvia mustia viiruja. Kanelipeukaloinen muistuttaa ulkonäöltään seepiapeukaloista (*Cinnycerthia peruana*), mutta on sitä tummempi ja seepiapeukaloisen siiven ja pyrstön raidoitus erottuu selkeämmin.

## Levinneisyys ja elinympäristö
Kanelipeukaloista tavataan Andeilla alueella, joka ulottuu Venezuelasta Kolumbian ja Ecuadorin kautta Perun pohjoisosiin. Linnun elinympäristöä ovat vuoristometsien pohjakerrokset, pensaikot ja lajia tavataan myös hieman puurajan yläpuolella. Yleensä kanelipeukaloinen elää metsissä, jotka sijaitsevat 2&nbsp;200–3&nbsp;800 metrin korkeudella meren pinnasta. Laji elää tiheiköissä ja muodostaa usein 15–20 yksilön parvia.

## Lähteet
*

### Viitteet
Robert Clarke

**Robert Irby Clarke** (1. kesäkuuta 1920 – 11. kesäkuuta 2005) oli yhdysvaltalainen näyttelijä. Hän esiintyi elokuvissa ahkerasti, ja saavutti kulttimaineen B-luokan hirviöelokuvissa 1940–1950-luvuilla.

## Elämä ja ura
Clarke syntyi ja kasvoi Oklahoma Cityssä. Hän kävi Kemperin sotilasopistoa Missourissa, mutta astma esti palveluksen toisessa maailmansodassa. Myöhemmin hän opiskeli Oklahoman ja Wisconsinin–Madisonin yliopistoilla. Opiskeluaikanaan hän esiintyi radiossa ja teatterissa. Hän ei valmistunut, vaan lähti Kaliforniaan pyrkimyksenään luoda ura elokuvissa.

Clarke teki RKO Picturesin kanssa sopimuksen vuonna 1942, ja vuoteen 1950 mennessä hän oli ollut mukana noin 40 elokuvassa. Hän esiintyi lukuisissa klassisissa 1950-luvun science fiction -elokuvissa. Hän ei toiminut elokuvien parissa pelkästään näyttelijänä; hän ohjasi, tuotti ja käsikirjoitti elokuvan *The Hideous Sun Demon* (1959). Hän myös esiintyi siinä roolissa. Hänet nähtiin lisäksi lukuisissa televisiosarjoissa. Hän julkaisi omaelämäkerran *To “B” or Not to “B”: A Film Actor’s Odyssey* (1996).

### Perhe
Clarke oli naimisissa The King Sisters -kokoonpanossa laulaneen Alyce Kingin kanssa vuodesta 1956 tämän kuolemaan (1996). Cam Clarke on Robert Clarken ja tämän vaimon poika. Clarkella oli myös kaksi poikapuolta.

### Kuolema
Clarke kuoli Kaliforniassa 85-vuotiaana. Hänet haudattiin Forest Lawn Memorial Parkiin. 

## Lähteet

## Aiheesta muualla
*
Youth Gone Wild

**Youth Gone Wild** on yhdysvaltalaisen, vuonna 1986 perustetun glam metal -yhtye Skid Row’n ensimmäinen singlejulkaisu. Kappale on ensimmäinen yhtyeen debyyttialbumin, *[[Skid Row (albumi)|Skid Row’n]]* kolmesta singlestä. Kappaleen musiikkivideo sai paljon soittoa MTV:llä. Vaikka debyyttialbumi olikin listaykkönen ja myi multiplatinaa, ”Youth Gone Wild” sijoittui huonosti listoilla: *[[Billboard Hot 100]]* -listalla se oli sijalla 99. ja *Mainstream Rock Tracks* -listalla sijalla 20.

Kappale julkaistiin uudelleen singlenä vuonna 1992, kun se oli A-puolena yhtyeen omalle versioinnille Judas Priestin kappaleesta ”Delivering the Gods”. Judas Priest -cover on EP-levyllä *[[B-Side Ourselves]]*. Kappaleella vierailee Judas Priestin laulaja Rob Halford. 

Kappaletta soitetaan usein urheilutapahtumissa, ja se on ollut esimerkiksi NHL-jääkiekkojoukkue Chicago Blackhawksin tunnuskappale. Kappale on myös pelattavana pelissä *[[Guitar Hero: On Tour]]*. Kappale on mukana myös peleissä *Rock Revolution* ja *Karaoke Revolution*. ”Youth Gone Wild” on tunnistettavissa helposti laulettavasta kertosäkeestään.

## Alkuperäisen painoksen kappaleet
# 
# 



## Vuoden 1992 painoksen kappaleet
# 
# 
# 
# 

## Kokoonpano
* Sebastian Bach – laulu
* Dave Sabo – kitara
* Scotti Hill – kitara
* Rachel Bolan – bassokitara
* Rob Affuso – rummut

+

* Rob Halford – laulu (vuoden 1992 painoksessa, kappaleessa *Delivering the Gods*)

## Aiheesta muualla
* 
*
I Remember You

**I Remember You** on yhdysvaltalaisen Glam metal -yhtye Skid Row’n kolmas singlejulkaisu. Se on viimeinen kolmesta singlestä, jotka julkaistiin yhtyeen debyyttialbumilta *[[Skid Row (albumi)|Skid Row]]*. Myös tämä kappale on power balladi. Kappale on yksi yhtyeen uran tunnetuimpia ja suosituimpia kappaleita. Listoilla se oli korkeimmillaan sijalla 6. *[[Billboard Hot 100]]* -listalla. *Mainstream Rock Tracks* -listalla kappale oli sijalla 23. 

Vuonna 2003 Skid Row julkaisi uusioversion kappaleesta nimellä ”I Remember You Two”. Kappale julkaistiin albumilla *[[Thickskin]]*. Kappale on soinut myös useissa televisiosarjoissa, kuten *[[South Park]]issa*, *October Roadissa* ja *Reunionissa*.

### Kappaleet
# 
# 
# 

### Kokoonpano
* Sebastian Bach – laulu
* Dave Sabo – kitara, taustalaulu
* Scotti Hill – kitara, taustalaulu
* Rachel Bolan – bassokitara, taustalaulu
* Rob Affuso – rummut, taustalaulu

### Aiheesta muualla
* Discogs
* 

## Vuoden 2003 julkaisu


**I Remember You Two** on Yhdysvaltalaisen Glam metal -yhtye Skid Row’n single vuodelta 2003. Se on ensimmäinen single, jolla laulaa yhtyeen uusi vokalisti Johnny Solinger.

## Kappaleet
# 

## Kokoonpano
* Johnny Solinger – laulu
* Dave Sabo – kitara
* Scotti Hill – kitara
* Rachel Bolan – bassokitara
* Phil Varone – rummut
Graduointi

**Graduointi** on budolajeissa suoritettava muodollinen tilaisuus, taitokoe tai vyökoe. Tapahtumassa lajin harrastaja voi suorituksellaan ja taidoillaan ansaita seuraavan vyöarvon. Vaatimukset vaihtelevat lajeittain, liiton ja lajin sääntöjen mukaan. Osattavien tekniikoiden lisäksi vyökokeiden välinen minimiaika on usein määritelty säännöissä, sekä graduoinnin vastaanottajan vyötaso. 

Oppilasarvot (kup, kyu) joita suoritetaan, osoitetaan yleensä vyön värillä valkoisesta ruskeaan, korkeammat (dan) taas mustalla vyöllä. Osassa lajeista vyöarvon osoittaamiseen käytetään lisäksi mustaa hameen kaltaista hakamaa. 

## Vöiden värit
Kaikissa lajeissa ei käytetä kaikkia värivaihtoehtoja, ja esimerkiksi oranssin ja vihreän järjestys vaihtelee joskus eri lajeissa.

*Valkoinen
*Keltainen
*Oranssi
*Vihreä
*Sininen
*Violetti
*Punainen
*Ruskea
*Musta

## Aiheesta muualla
*Aikidoliiton graduointiohjeet
Monkey Business (kappale)

**Monkey Business** on yhdysvaltalaisen glam metal -yhtye Skid Row'n hittisingle vuodelta 1991. Kappale on ensimmäinen singlejulkaisu yhtyeen toiselta studioalbumilta, *[[Slave to the Grind]]ilta*. Kappale on yksi yhtyeen tunnetuimpia kappaleita. Kappale sijoittui sijalle 40. *[[Billboard Hot 100]]* -listalla ja *Mainstream Rock Tracks* -listalla kappale oli sijalla 13.

## Kappaleet
# 
# 
# 

## Kokoonpano
* Sebastian Bach – laulu
* Dave Sabo – kitara, taustalaulu
* Scotti Hill – kitara, taustalaulu
* Rachel Bolan – bassokitara, taustalaulu
* Rob Affuso – rummut, taustalaulu

## Aiheesta muualla
* Discogs
*
Musanki

**Musanki** (*Paradoxurus hermaphroditus*) on Kaakkois-Aasiassa elävä sivettieläin.

## Tuntomerkit
Pää/vartalo ovat 42–70&nbsp;cm. Häntä voi olla 41–60&nbsp;cm. Musanki painaa 2,7–4,5&nbsp;kg. Turkki on harmahtavan hiekanvärinen-tummanruskea, selkä on mustajuovikas. Hartiat, kyljet ja hännäntyvi ovat täplikkäät. Naamassa näkyy selvä täplänaamari ja otsassa on viiru.

## Elintavat
Musanki on lähinnä yöaktiivinen. Se on mestari kiipeämisessä ja oleskelee paljon puissa. Musanki ei yleensä ääntele.

## Lisääntyminen
Musangin kiima-aika on loka-joulukuussa. Se synnyttää 2–5 poikasta 3 kuukauden tiineyden jälkeen. Musangin vieroitusikä on 6 kk ja se on sukukypsä 11–12 kuukauden ikäisenä. Musanki elää vankeudessa pisimmillään 25 vuotta, luonnossa 10.

## Ravinto
Musangin ravintoon kuuluvat selkärangattomat, hyönteiset, hedelmät, siemenet ja pienet nisäkkäät ja matelijat, kuten hiiret ja liskot.

## Elinympäristö ja levinneisyys
Musanki elää metsissä ja puustoisilla alueilla. Saattaa etsiytyä ruokokattoihin ja putkirakennelmiin. Musangin elinalueet ovat Kashmir, Intia ja alueet Sri Lankasta Kaakkois-Kiinaan ja Malesiaan; myös saarissa: Hainan (Kiina), Sumatra, Sulawesi, Simeulue, Enggano, Kangea, Jaava (Indonesia), Borneo ja monet muut lähisaaret.

## Kanta
Kanta on runsas. Alalaji *P. h. lingicolor* on vaarantunut; muuten runsaslukuinen.

## Katso myös
* Kopi Luwak

## Lähteet
* Beer, Amy-Jane; Morris, Pat; Maailman nisäkkäät; 2005

### Viitteet
18 and Life

**18 and Life** on yhdysvaltalaisen, 1980-luvulla suosioon nousseen Skid Rown’n menestyskappale. Tyyliltään kappale on power-balladi. Kappaleen ovat kirjoittaneet basisti Rachel Bolan ja kitaristi Dave Sabo.

Kappale on yhtyeen kaikkien aikojen menestynein singlehitti, kavuten sijalle 4 *[[Billboard Hot 100]]* -listalla. *Mainstream Rock Tracks* -listalla kappale oli sijalla 11. VH1-musiikkikanavan *100 Greatest Rock Songs* -äänestyksessä kappale oli sijalla 16. Single palkittiin kultalevyllä 13. syyskuuta 1989 yli 500&nbsp;000 kappaleen myynnistä. Se on ainoa Skid Row’n single, joka on myynyt kultaa.

Kappaleen alkuperäinen idea tuli siitä, kun Dave Sabo luki lehdestä kuinka 18-vuotias Ricky-niminen poika oli tuomittu elinkautiseen ammuttuaan ystäväänsä aseella jonka ei ollut tarkoitus olla ladattu. Kappale käsittelee samalta pohjalta murrosiän ja aikuistumisvaiheen hankaluuksia ja sitä, mihin kyseenalainen käytös johtaa. Videossa kuvataan Sabon lukemaa lehtiartikkelia. 

Kappale on myös soitettavana videopelissä *[[Guitar Hero: Rocks the 80s]]*. Myös yhtyeen silloinen laulaja Sebastian Bach nauhoitti kappaleen livenä sooloalbumilleen *[[Bring 'Em Bach Alive!]]*. Kappale on myös yhtyeen kokoelmalla *[[40 Seasons: The Best of Skid Row]]*. 

## Kappaleet
# 

## Kokoonpano
* Sebastian Bach – laulu
* Dave Sabo – kitara, taustalaulu
* Scotti Hill – kitara, taustalaulu
* Rachel Bolan – bassokitara, taustalaulu
* Rob Affuso – rummut, taustalaulu

## Aiheesta muualla
* 
*
Karabinek wz.29

**Karabinek wz.29** (tunnetaan myös lyhyemmillä nimillä **Kbk wz. 1929** ja **Kbk wz. 29**) oli puolalainen pulttilukkoinen sotilaskivääri. Ase suunniteltiin alun perin vuonna 1929 ja sen rakenne perustui saksalaiseen Gewehr 98 -kivääriin.
 
Karabinek wz.29 oli palvelukäytössä Puolan armeijassa vuodesta 1930 lähtien. Puolan miehityksen jälkeen ase oli myös Saksan joukkojen käytössä. Saksalaiset käyttivät kivääristä nimeä **Gewehr 298(p)**. Vuoteen 1945 mennessä asetta valmistettiin yhteensä 264&nbsp;000 kappaletta.

## Lähteet

## Aiheesta muualla

* Kbk wz. 1929  
* Karabinek wz.29
Slave to the Grind (kappale)

**Slave to the Grind** on yhdysvaltalaisen glam metal-yhtye Skid Row'n singlejulkaisu heidän toiselta studioalbumiltaan. Albumin neljästä singlestä tämä on toinen. Single oli Yhdistyneen kuningaskunnan virallisella singlelistalla sijalla 43. Single ei päässyt Yhdysvaltojen singlelistalle. VH1-kanavan *100 Greatest Rock Songs* -äänestyksessä kappale oli sijalla 18. 

## Kappaleet
# 
# 
# 
# 

## Kokoonpano
* Sebastian Bach – laulu
* Dave Sabo – kitara
* Scotti Hill – kitara
* Rachel Bolan – bassokitara
* Rob Affuso – rummut

## Aiheesta muualla
* 
*
Wasted Time

**Wasted Time** on yhdysvaltalaisen glam metal -yhtye Skid Row'n singlejulkaisu yhtyeen toiselta studioalbumilta *[[Slave to the Grind]]*. Albumin neljästä singlestä tämä oli ilmestymisjärjestyksessään kolmas. Laulaja Sebastian Bach kertoi haastattelussa, että kappale kertoo Guns N’ Rosesin alkuperäisrumpalista, Steven Adlerista. 

## Kappaleet
# 
# 
# 

## Kokoonpano
* Sebastian Bach – laulu
* Dave Sabo – kitara
* Scotti Hill – kitara
* Rachel Bolan – bassokitara
* Rob Affuso – rummut

## Aiheesta muualla
* Discogs
*
Ikuisesti sinun (vuoden 1998 elokuva)

**Ikuisesti sinun** on Andy Tennantin ohjaama elokuva vuodelta 1998, jossa Drew Barrymore näyttelee pääosaa. Tarina perustuu Tuhkimon juoneen. Daniellen eli Tuhkimon isä kuoli hänen ollessaan 8-vuotias. Danielle jää taloon ilkeän äitipuolen, sisarpuolen ja yllättäen Daniellen puolella olevan toisen sisarpuolen palvelijaksi.

## Juoni
Danielle on päättänyt ostaa takaisin yhden talon palvelijoista, joka oli joutunut "vankilaan" ilman syytä. Kinastellessaan vaunujen ajajan kanssa, ilmestyy prinssi Henry ja maksaa palvelijan Daniellelle. He ihastuvat ensi silmäyksellä. Kun Danielle ja prinssi tapaavat seuraavan kerran, Danielle valehtelee olevansa äitinsä, kreivitär Nicole De Langarette. He tapailevat usein salaa, kunnes ilkeä äitipuoli (Anjelica Huston) saa vihiä asiasta. Naamiaisissa ilkeä äitipuoli repii Daniellen siiven irti, ja hän kailottaa kaikelle kansalle, mikä Danielle "oikeasti" on, kiittämätön palvelija. Mutta kaikki päättyy hyvin – rakastuneet saavat toisensa, paha saa palkkansa ja hyvä saa myös palkkansa, hyvällä tavalla.
Kenneth Gangnes

**Kenneth Gangnes** (s. 15. toukokuuta 1989 Gjøvik) on norjalainen uransa lopettanut mäkihyppääjä. Seuratasolla hän edusti Kolbu Kameratene -seuraa. 

Gangnesin ensimmäinen kilpailu maailmancupissa oli Lillehammerissa 7. maaliskuuta 2008 käyty kilpailu, jossa hän sijoittui 37:nneksi. Maailmancupin pisteille hän pääsi ensimmäisen kerran 5. joulukuuta 2009 oltuaan Lillehammerissa 30:s. Kymmenen parhaan joukkoon hän sijoittui ensimmäisen kerran Vikersundin lentomäessä helmikuussa 2015 oltuaan seitsemäs. Kolmen parhaan joukkoon hän sijoittui ensimmäisen kerran 5. joulukuuta 2015 oltuaan Lillehammerin yhden kierroksen normaalimäen kilpailussa toinen. Ensimmäisen voittonsa hän saavutti samassa mäessä seuraavana päivänä. Lisäksi hän on sijoittunut toiseksi Garmisch-Partenkirchenin uudenvuodenpäivän kilpailussa 2016, Willingenissä 10. tammikuuta 2016, Vikersundissa 12. helmikuuta 2016 ja Wisłassa 4. maaliskuuta 2016 sekä kolmanneksi Engelbergissä 20. joulukuuta 2015, Innsbruckissa 3. tammikuuta 2016 ja Titisee-Neustadtissa 12. maaliskuuta 2016. Maailmancupin kokonaiskilpailussa hän oli kolmas kaudella 2015–2016.

MM-kilpailuista hänellä on lentomäestä henkilökohtaisen kilpailun hopeaa ja joukkuekilpailun kultaa Kulmista vuodelta 2016.

Continental Cupissa Gangnes on voittanut kaksi osakilpailua, molemmat Engelbergissä joulukuussa 2011. Nuorten MM-kilpailuissa hän oli normaalimäen henkilökohtaisessa kilpailussa viides Zakopanessa 2008.

Gangnes ilmoitti uransa lopettamisesta keväällä 2019, mutta hän ei ollut kilpaillut mäkihypyssä enää lokakuun 2017 jälkeen.

## Lähteet

## Aiheesta muualla
*Gangnesin kotisivut
Weesp

**Weesp** on kaupunki ja kunta Alankomaissa, Pohjois-Hollannin maakunnassa. Sen pinta-ala on 21,88&nbsp;km², josta vesialuetta 1,33&nbsp;km². Kunnan asukasluku oli elokuun 2017 lopussa 18 988.

## Historia
Weesp kuului alkujaan Utrechtin piispan alaisuuteen, ja myöhemmin vuonna 1317 alue siirtyi Hollanin kreivikunnan alaisuuten. Kaupunki alkoi kasvaa linnoituksen ympärille ja vuonna 1355 Weesp sai kaupunginoikeudet. 

## Lähteet

## Aiheesta muualla

* Kunnan omat sivut
Viinivaahtera

**Viinivaahtera** (*Acer circinatum*) on pohjoisamerikkalainen vaahteroiden sukuun kuuluva lehtipuu. Sitä tavataan luonnonvaraisena mantereen länsiosassa vyöhykkeellä, joka ulottuu Brittiläisestä Kolumbiasta Kalifornian pohjoisosiin, korkeintaan 300 kilometrin päähän Tyynenmeren rannikosta. Sitä kasvatetaan myös koristekasvina.

Viinivaahtera kasvaa tyypillisesti pensaskerroksessa isojen puiden alla ja jää 5–8 metriä korkeaksi pensasmaiseksi pikkupuuksi. Valoisissa paikoissa siitä saattaa tulla myös pieni yksirunkoinen puu. Kukat ovat viininpunaiset ja valkoiset, ja nuoret versot ja silmut saavat myös punertavan sävyn.

## Lähteet

## Aiheesta muualla
* Suomen Lajitietokeskus: Viinivaahtera (''Acer circinatum'')
* Pinkka – Lajintuntemuksen oppimisympäristö: Viinivaahtera (''Acer circinatum'')
* Mustila Arboretum: Viinivaahtera (''Acer circinatum'')
* Global Biodiversity Information Facility (GBIF): ''Acer circinatum'' 
* Integrated Taxonomic Information System (ITIS): ''Acer circinatum'' 
* United States Department of Agriculture (USDA): ''Acer circinatum''
Wormerland

**Wormerland** on kunta Alankomaissa, Pohjois-Hollannin maakunnassa. Sen pinta-ala on 45,14&nbsp;km², josta vesialuetta 6,35&nbsp;km². Kunnan asukasluku oli syyskuun 2009 lopussa 15&nbsp;877. 

## Lähteet

## Aiheesta muualla

* Kunnan omat sivut
Deepolis

**Deepolis** on Bigpointin julkaisema toimintapeli, joka on julkaistu joulukuussa 2008 verkkoselaimille. Peli on saatavilla tällä hetkellä 20 eri kielellä.

Peli voitti Red Dot -designpalkinnon (Communication Design) 2009 kategoriassa ”Digitaalipelit”. Deepolis on saanut maininnan saksalaisilta ryhmästä “Paras selainpeli vuonna 2009”
 
## Pelin ohjeistus
Deepoliksessa pelaaja toimii sukellusveneen komentajana ja hänen tehtävänään on upottaa toisten pelaajien aluksia ja suorittaa tehtäviä. Tästä saa kokemuspisteitä (KP), jotka takaavat etenemisen pelin eri tasoille. Pelaajilla on käytettävissään kolme erilaista vedenalaista maailmaa.
 
Pelaajat voivat muodostaa klaanin taistellakseen tietokoneen ohjaamia hahmoja tai muita klaaneja vastaan. Yksittäisen pelaajan on myös mahdollista nostaa omaa tasoaan.

Pelin päätarkoitus on voittaa *jackpot*, joka parhaimmassa tapauksessa voi olla jopa 10000 euroa. Kaikki tähän taisteluun osallistuvat taistelevat toisiaan vastaan yhdellä tähän tarkoitukseen olevalla kartalla. Euroja saa kerättyä merenpohjasta löytyvistä esineistä. Jos pelaaja ei saa kerättyä koko summaa,  niin hänellä on kuitenkin mahdollisuus voittaa se summa, jonka olet siihen mennessä saanut kerättyä.

## Kustannukset
Peli on maksuton, mutta pelaajat voivat ostaa erilaisia aluksia, aseita, varusteita tai ammuksia “helixillä”. Helix on pelivaluuttaa, jota voi ostaa oikealla rahalla. Helixä voi hankkia myös keräämällä, suorittamalla erikoistehtäviä tai upottamalla muita aluksia. Ostotapoja on esim. puhelin, tekstiviesti, tilisiirto, luottokortti jne.

Pelissä on käytössä myös toinen pelivaluuttaa ”cel”. Myös sitä voi saada upottamalla muita aluksia tai keräämäällä. Cel-valuuttaa voi käyttää pelissä olevassa huutokaupassa.

## Tekniikka
Deepolis perustuu on toteutettu Adobe Flashillä ja pelin pelaaminen vaatii Flashiä tukevan verkkoselaimen.

## Lähteet

## Aiheesta muualla
* Pelin kotisivut
* Pelin julkaisija
Wervershoof

**Wervershoof** on Alankomaiden entinen kunta Pohjois-Hollannin maakunnassa, Länsi-Frieslandin alueella. Sen pinta-ala oli 31,08&nbsp;km², josta vesialuetta 7,62&nbsp;km². Kunnan asukasluku oli syyskuun 2009 lopussa 8&nbsp;776. Vuonna 2011 Wervershoof yhdistettiin Medemblikiin.

## Lähteet

## Aiheesta muualla
Wijdemeren

**Wijdemeren** on kunta Alankomaissa, Pohjois-Hollannin maakunnassa, Gooin alueella. Sen pinta-ala on 76,55&nbsp;km², josta vesialuetta 28,46&nbsp;km². Kunnan asukasluku oli syyskuun 2009 lopussa 23&nbsp;406. 

## Lähteet

## Aiheesta muualla

* Kunnan omat sivut
Aljošino

**Aljošino** (, karjalaksi *Ol’oššova*) on kylä ja maalaiskunta Tverin alueen Rameškin piirissä Venäjällä. Aljošinon kylä sijaitsee 25 kilometriä Rameškista itään Iljinon, Builovon ja Kiveritšin välisen maantien varrella. Kylässä on asukkaita 195 ja kunnassa 1&nbsp;167 henkeä (vuonna 2008).

Aljošinon kunta sijaitsee Bežetskin ylängön etelärinteellä Rameškin piirin keskiosassa. Se muodostettiin vuonna 2005 Aljošinon, Dijevon ja Pustoramenkan kyläkunnista. Nykyään kuntaan kuuluu 46 kylää. Pohjoisessa se rajoittuu Bežetskin piirin Žitištšin kuntaan, idässä Kiveritšin, kaakossa Ilgoštšin, etelässä Vednojen, lounaassa Zastolbjen, lännessä Nekrasovon ja luoteessa Zaklinjen kuntiin. Kunnan pinta-ala on 302,2 neliökilometriä. Pohjoisesta etelään sen jakaa Medveditsajokeen laskeva Ivitsa.

1200–1300-luvuilla seutu kuului Novgorodin feodaalitasavallan Bežetskin ylängön Kamenskin staniin. Vuonna 1393 se liitettiin Moskovan suuriruhtinaskuntaan. 1500–1600-luvuilla seutu autioitui nälänhädän ja vihollisen hävitysten takia ja sinne muutti karjalaisia Ruotsin valloittamasta Käkisalmen läänistä. 1800-luvulla ja 1900-luvun alussa suurin osa nykyisen kunnan kylistä kuului Bežetskin kihlakunnan Aljošinon volostiin. Volostista ja sen asukkaista käytettiin karjalankielistä nimitystä *Alovońe*. Vuosina 1937–1939 alue kuului Kalininin alueen Karjalaiseen kansalliseen piirikuntaan.

Vuonna 1859 kuntaan kuuluvissa kylissä oli 6&nbsp;400 asukasta. Suurimmillaan, yli 10&nbsp;000, väestö oli ennen toista maailmansotaa. Sodassa kylien asukkaista menehtyi 1105 henkeä. Kansallisuudeltaan kuntalaiset ovat venäläisiä ja karjalaisia. Vuoden 1989 väestönlaskennan mukaan venäläisiä oli 1288 ja karjalaisia 1130.

Seudun pääelinkeino on maatalous. Kunnan alueella toimii neljä maatalousyritystä, joiden keskuspaikat ovat Aljošinossa, Dijevossa, Pustoramenkassa ja Ustjugissa.

## Lähteet
CDA

**CDA** voi tarkoittaa seuraavia:

* CDA, Christen Democratisch Appèl, Alankomaiden Kristillisdemokraattinen puolue
* CDA, College Democrats of America, Yhdysvaltojen Demokraattisen puolueen opiskelijajärjestö
* CDA, kriittinen diskurssianalyysi
* CDA, *[[color dilution alopecia]]*, koiran väriin vaikuttava ihosairaus
Plastic Maailma

**Plastic Maailma** on suomalaismuusikko Paroni Paakkunaisen albumi vuodelta 1971. Se oli ensimmäinen Suomessa apurahan turvin toteutettu rockalbumi. Levyn julkaisi Scandia-Musiikki. Ensimmäisen CD-painoksen levystä julkaisi Rocket Records 27. tammikuuta 2010. 

## Kappaleet

# Beat Bolero - 4.22
# Laulajan blues  - 3.31
# Mango - 3.30
# Kaksi pientä ihmislasta - 3.03
# Panu toivoton  - 4.52
# Kun elämä alkaa  - 3.58
# Ennen ja nyt - 4.26
# Summerflowers - 5.27
# Vain kaiku jää - 2.56
# Plastic Maailma - 3.46

## Muusikot
* Harri Saksala – laulu
* Arja Saijonmaa – laulu
* Paroni Paakkunainen, Edward Vesala, Juhani ”Junnu” Aaltonen, Ilpo Saastamoinen, Mike Koskinen, Nono Söderberg, Pekka Sarmanto, Esa Katajavuori, Heikki ”Pedro” Hietanen ja Ken McLeod

## Lähteet
* Rocket Recordsin albumisivu 

### Viitteet
Erkki Rankaviita

**Erkki Rankaviita** (20. helmikuuta 1927 Karijoki – 23. helmikuuta 2009 Karijoki) oli suomalainen kansanlaulaja. Hänelle myönnettiin vuonna 1989 Kaustisen kansanmusiikkijuhlilla mestaripelimannin arvo. Elävän arkiston esittelyssä toimittaja Jukka Lindfors luonnehti Rankaviidan jatkaneen humoristisen rekilaulun ja kansanomaisen kupletin perinnettä. 

Rankaviidan esityksiä on taltioitu vähän. Vuonna 1987 hän levytti yhdessä Tallarin kanssa LP:n. Vuonna 1996 oli vuorossa yhteistyö uuden aallon folktähtien Kimmo Pohjosen ja Arto Järvelän kanssa, levyn nimi on *Erkki Rankaviita & Pinnin Pojat*.

## Lähteet
A. Suojärvi & Kumpp.

**A. Suojärvi & Kumpp. Ky** eli **Suojärvi** oli vuosina 1925–1985 Pirkkalan, Tampereen ja osittain Lempäälän alueella toiminut linja-autoyritys. Suojärvelle kuuluivat Tampereen lähiliikennereitit 60-69. Vuonna 1985 Suojärvi siirtyi Väinö Paunun omistukseen.

Antti Suojärvi (s. 1903) aloitti liikennöintiuransa kotikunnassaan Pirkkalassa (silloin Etelä-Pirkkala) taksiautoilijana kotiuduttuaan varusmiespalveluksesta vuonna 1923. Hänen kaksoisveljensä Matti Suojärvi aloitti linja-autoliikenteen Pirkkalasta Tampereen Keskustorille vuonna 1925 ja myös Antti Suojärvi siirtyi linja-autoliikenteen pariin samalle linjalle vuonna 1926. Ensimmäinen vuoro Tampereelle lähti veljesten kotoa Pirkkalan Sionkylästä läheltä nykyistä Tampere-Pirkkalan lentoasemaa. Vuosina 1930–1933 Antti Suojärven yhtiökumppanina oli Kustaa Laakso, kun taas Matti Suojärvi muodosti Oskari Ojasen kanssa yhtymän Etelä-Pirkkalan Auto. Vuonna 1933 Antti ja Matti Suojärvelle myönnettiin yhteinen liikennelupa viidelle linja-autolle Pirkkalan ja Tampereen välisellä linjalla. Samana vuonna veljesten kilpailijaksi Tampereen ja Härmälän välille tuli Väinö Paunu. Vuodesta 1934 lähtien Suojärven veljekset hoitivat yksin Pirkkalan linja-autoliikennettä Oskari Helmisen linjojen siirryttyä heidän nimiinsä. Helminen oli alkanut liikennöidä Lempäälästä Säijän ja Pirkkalan kautta Tampereelle vuonna 1930.
 
Talvisodan alettua molemmat veljekset joutuivat rintamalle, jolloin myös heidän linjaliikenteensä jouduttiin supistamaan hoidettavaksi kolmella autolla. Sota- ja pula-ajan pitkittyessä liikenteeseen jäi lopulta vain yksi auto. Antti Suojärvi joutui ottamaan vastuun koko yrityksestä Matti Suojärven kuoltua vuonna 1944. Tunnustuksena kotiseudun ja sen talouselämän hyväksi tekemästään työstä Antti Suojärvi valittiin Pirkkalan Vuoden yrittäjäksi vuonna 1979. Vuoden 1985 lopussa Suojärven yritys ja sen omistamat 18 linja-autoa sekä autohalli- ja korjaamorakennus siirtyivät Väinö Paunulle, jonka liikennekenttään Pirkkalan suunta luontevasti sopi.

## Lähteet